laion/Wikipedia-Exotic huggingface dataset:
আল্লুরি সিতারাম রাজু

আল্লুরি সিতারাম রাজু (৪ জুলাই ১৮৯৭ - ৭ মে ১৯২৪) (অন্যান্য নাম: আলুরি রাম্পা রাম রাজু, রাম চন্দ্র রাজু, এবং আল্লুরি রামরাজু) ছিলেন একজন ভারতীয় বিপ্লবী যিনি ভারতের স্বাধীনতা সংগ্রামের সাথে যুক্ত ছিলেন। রাজু ১৯২২-২৪ সালের ব্রিটিশ রাজের বিরুদ্ধে "রুম্পা উপজাতিদের বিদ্রোহ"-এ নেতৃত্ব দেন, যা গড়ে উঠেছিলো বিভিন্ন উপজাতীয় নেতা এবং তাদের অন্যান্য সমর্থকদের দ্বারা। স্থানীয় জনগণের নিকট তিনি "মাণ্যম বীরুদ" ('Manyam Veerudu' - "অরণ্যের বীর") হিসাবে পরিচিত ছিলেন। গুহা, রঞ্জিত (১৯৮২)। Subaltern studies: writings on South Asian history and society। অক্সফোর্ড বিশ্ববিদ্যালয় প্রেস। পৃষ্ঠা ১৩৪।  Mystery of Alluri Seetha Rama Raju Death
পুরুষোত্তম দাস ট্যান্ডন

পুরুষোত্তম দাস ট্যান্ডন (দেবনাগরী: पुरुषोत्तम दास टंडन; উর্দু: پرشوتم داس ٹنڈن) উচ্চারণ, (১ আগস্ট ১৮৮২ - ১ জুলাই ১৯৬২), ছিলেন উত্তর প্রদেশ থেকে ভারতের স্বাধীনতা সংগ্রামে একজন নেতৃত্ব দানকারী ব্যক্তিত্ব। 'হিন্দি'-কে ভারতের রাষ্ট্রীয় ভাষার মর্যাদা দানের প্রচেষ্টার জন্য তিনি ব্যাপকভাবে পরিচিত। তাকে রাজর্ষি (মূল: রাজা + ঋষি = রাজকীয় সন্ত) উপাধীতে অভিহিত করা হয়। ১৯৬১ সালে তাকে ভারতের সর্বোচ্চ বেসামরিক পুরস্কার ভারতরত্নে ভূষিত করা হয়। "Padma Awards Directory (1954-2007)" (পিডিএফ)। Ministry of Home Affairs। ১০ এপ্রিল ২০০৯ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ নভেম্বর ২০১০।  An article on Purushottam Das Tandon ওয়েব্যাক মেশিনে আর্কাইভকৃত ১৮ আগস্ট ২০১১ তারিখে Opposition to Partition Path to Partition A snippet on the relation between Nehru and Purushottam Das Tandon Article saying that Purushottam Das Tandon shifted to Rubber Chappals Arrest of Nehru and Purushottam Das Tandon ওয়েব্যাক মেশিনে আর্কাইভকৃত ১৬ নভেম্বর ২০১৩ তারিখে In a time warp
কেন্দ্রীয় স্টকহোম

কেন্দ্রীয় স্টকহোম বা কেন্দ্রীয় স্টকহলম (সুয়েডীয় Stockholms Stad স্তকহল্ম্‌স্‌ স্তাদ) স্টকহোলমের একটি পৌরপ্রতিষ্ঠান (municipality)। স্টকহোম পৌরপ্রতিষ্ঠান এ ১৮ জেলা আছে। ব্রুম্মা (Bromma) এনহোয়েদে-অশ্‌টা (Enskede-Årsta) ফাশ্‌টা (Farsta) হেগাশ্‌টেন (Hägersten) হেস্‌সেল্‌বি-ভেল্লিংবি (Hässelby-Vällingby) কাতারিনা-সোফিয়া (Katarina-Sofia) শিস্তা (Kista) কুংস্‌হল্মেন (Kungsholmen) লিলিয়েহল্মেন (Liljeholmen) মারিয়া-গাম্লা স্তান (Maria-Gamla Stan) নরমাল্ম (Norrmalm) ওস্তারমাল্ম (Östermalm) রিঙ্কেবি (Rinkeby) হোয়্যারহল্মেন (Skärholmen) স্কার্প্‌নেক (Skarpnäck) স্পঙা-তেন্‌স্তা (Spånga-Tensta) তেন্‌স্তা (Tensta) ভান্তোর (Vantör) এল্‌ভ্‌হো (Älvsjö)
শোয়েব মাকসুদ

শোয়েব মাকসুদ (উর্দু: صہیب مقصود‎‎; জন্ম: ১৫ এপ্রিল, ১৯৮৭) হলেন একজন পাকিস্তানি আন্তর্জাতিক ক্রিকেটার। তিনি ডানহাতি ব্যাটসম্যান হিসেবে পাকিস্তান দলের হয়ে আন্তর্জাতিক ক্রিকেট খেলে থাকেন এবং মাঝে মধ্যে দলের প্রয়োজনে অতিরিক্ত বোলার হিসেবে অফব্রেক বলও করে থাকেন। শোয়েবের ওডিআই ম্যাচে অভিষেক ঘটে ৮ নভেম্বর ২০১৩ সালে দক্ষিণ আফ্রিকার বিরুদ্ধে এবং টি-২০ আন্তর্জাতিকে অভিষেক ঘটে ২৩ আগস্ট ২০১৩ সালে জিম্বাবুয়ের বিরুদ্ধে। তিনি তার প্রথম ওডিআই ম্যাচে ৫৪ বলে ৫৬ রানের এক অসাধারণ ইনিংস উপহার দেন। জিম্বাবুয়ের বিরুদ্ধে টি-২০ আন্তর্জাতিকে খেলায় মাধ্যমে অভিষেক ঘটে শোয়েব মাকসুদের। এরপর তার অসাধারণ ব্যাটিংয়ে নজর কাড়ে নির্বাচকেদর, যার ফলে ওডিআই ম্যাচ খেলার সৌভাগ্য হয় তার। আর ওডিআই ম্যাচগুলো অসাধারণ নৌপূন্যর জন্য তিনি এখন পাকিস্তান দলের নিয়মিত একজন খেলোয়াড়ে পরিণত হয়েছেন। শোয়েবের একদিনের আন্তর্জাতিক খেলায় ৫৪ বলে ৫৬ রানের এক দুর্দান্ত ইনিংস উপহার দেন ডেল স্টেইন, মরনে মরকেলদের মত দুর্দান্ত বোলারদের বিরুদ্ধে। http://cricketarchive.com/Players/62/62591/62591.html http://www.espncricinfo.com/pakistan/content/player/43266.html পাকিস্তান জাতীয় ক্রিকেট দল উমর আকমল শারজিল খান বিলাওয়াল ভাট্টি
রত্নাকরশান্তি

রত্নাকরশান্তি বা শান্তি পা চুরাশিজন বৌদ্ধ মহাসিদ্ধদের মধ্যে একজন ছিলেন। রত্নাকরশান্তির জীবন সম্বন্ধে বিশেষ কিছু জানা যায় না। অভয়দত্তের মতে নবম শতাব্দীতে পাল সম্রাট দেবপালের আমলে তিনি সিংহলের রাজা কাপিনার আমন্ত্রণ পান। কিন্তু কিথ ডাওম্যান এই তথ্যকে স্বীকার করেননি। তারানাথের মতে তিনি দশম শতাব্দীর রাজা চনকের সমসাময়িক ছিলেন। রত্নাকরশান্তি বিক্রমশীলা বিশ্ববিদ্যালয়ের অন্যতম প্রধান তার্কিক ছিলেন। তিনি নারো পার নিকট শিক্ষালাভ করেন এবং অতীশ দীপঙ্কর ও মৈত্রী পাকে শিক্ষাদান করেন। রত্নাকরশান্তি গুহ্যসমাজতন্ত্রের ওপর তিনটি টীকাভাষ্য রচনা করেন। এছাড়াও তিনি হেবজ্র তন্ত্র, মহামায়াতন্ত্র এবং শান্তরক্ষিতের মধ্যমকালঙ্কারের ওপর টীকাভাষ্য রচনা করেন। তিনি মৈত্রেয়নাথের অভিসময়ালঙ্কারের ওপর শুদ্ধিমতি, প্রমাণের ওপর অন্তর্ব্যাপ্তিসমর্থন এবং প্রজ্ঞাপারমিতার ওপর সারতমা, প্রজ্ঞাপারমিতোপদেশ ও প্রজ্ঞাপারমিতাভাবনোপদেশ নামক তিনটি টীকাভাষ্য রচনা করেন। এছাড়া তিনি সুখদুঃখদ্বয়-পরিত্যাগদৃষ্টি নামক একটি গ্রন্থ রচনা করেন। তিনি চর্যাপদের দুইটি পদও রচনা করেন। As history of Śrī Laṇkā the legend is incomprehensible. There is no King Kapina in the lists of Siṇghala kings… [and] there is no evidence of a Śāntipa contemporary with the Pāla Emperor Devapāla. Abhayadhatta and Robinson, James (trans.) (1979). Buddha's Lions: The Lives of the Eighty-Four Siddhas. Berkeley: Dharma Publishing. আইএসবিএন ০-৯১৩৫৪৬-৬১-৫ Dowman, Keith (1986). Masters of Mahamudra: Songs and Histories of the Eighty-four Buddhist Siddhas. Albany: State University of New York Press. আইএসবিএন ০-৮৮৭০৬-১৬০-৫ Taranatha, Lama Chimpa and Chattopadhyaya, Alaka (trans.) (1970). Tāranātha’s History of Buddhism in India. Simla: Indian Institute of Advanced Study. আইএসবিএন ৮১-২০৮-০৬৯৬-৪ Tatz, Mark (1998). “Maitrī-pa and Atiśa,” in Tibetan Studies: Proceedings of the 4th Seminar of the International Association for Tibetan Studies, ed. Helga Uebach and Jampa L. Panglung. Munchen: Kommission für Zentralasiatische Studien Bayerische Akademie der Wissenschaften.(জার্মান) বাঙ্গালীর ইতিহাস : আদি পর্ব, নীহাররঞ্জন রায়, দে’জ পাবলিশিং, কলকাতা, চতুর্থ সংস্করণ, অগ্রহায়ণ, ১৪১০ বঙ্গাব্দ, আইএসবিএন ৮১-৭০৭৯-২৭০-৩ The Antarvyāptisamarthana of Ratnākaraśānti The Āloka of Haribhadra and the Sāratāma of Ratnākaraśānti: A Comparative Study of the Two Commentaries of the Aṣṭasāhasrikā Luminosity: Reflexive Awareness in Ratnākaraśānti's Pith Instructions for the Ornament of the Middle Way
কাপ্তাই হ্রদ

কাপ্তাই হ্রদ বাংলাদেশের পার্বত্য চট্টগ্রাম অঞ্চলের রাঙামাটি জেলার একটি কৃত্রিম হ্রদ। কর্ণফুলী পানি বিদ্যুৎ কেন্দ্রের জন্য ১৯৫৬ সালে কর্ণফুলি নদীর উপর কাপ্তাই বাঁধ নির্মাণ করা হলে রাঙামাটি জেলার ৫৪ হাজার একর কৃষি জমি ডুবে যায় এবং এ হ্রদের সৃষ্টি হয়। পাকিস্তান সরকার ১৯৫৬ সালে আমেরিকার অর্থায়নে কাপ্তাই বাঁধ নির্মাণ শুরু করে। ১৯৬২ সালে এর নির্মাণ শেষ হয়। ইন্টারন্যাশনাল ইঞ্জিনিয়ারিং কোম্পানি এবং ইউটাহ ইন্টারন্যাশনাল ইনকর্পোরেট ৬৭০.৬ মিটার (২,২০০ ফু) দীর্ঘ ও ৫৪.৭ মিটার (১৭৯ ফু) উচ্চতার এ বাঁধটি নির্মাণ করে। এ বাঁধের পাশে ১৬টি জলকপাট সংযুক্ত ৭৪৫ ফুট (২২৭ মি) দীর্ঘ একটি পানি নির্গমন পথ বা স্পিলওয়ে রাখা হয়েছে। এ স্পিলওয়ে প্রতি সেকেন্ডে ৫ লাখ ২৫ হাজার কিউসেক ফিট পানি নির্গমন করতে পারে। এ প্রকল্পের জন্য তখন প্রায় ২৫ কোটি ৪০ লাখ টাকা বাজেট নির্ধারণ করা হলেও পরে তা ৪৮ কোটি টাকা ছাড়িয়ে যায়। কাপ্তাই হ্রদের কারণে ৫৪ হাজার একর কৃষি জমি ডুবে যায় যা ঐ এলাকার মোট কৃষি জমির ৪০ শতাংশ। এছাড়া সরকারি সংরক্ষিত বনের ২৯ বর্গমাইল এলাকা ও অশ্রেণীভুক্ত ২৩৪ বর্গমাইল বনাঞ্চলও ডুবে যায়। প্রায় ১৮ হাজার পরিবারের মোট এক লাখ মানুষ বাস্তুচ্যূত হয়। প্রথমে এই কেন্দ্রের বিদ্যুৎ উৎপাদন ক্ষমতা ধরা হয়েছিল ১ লাখ ২০ হাজার কিলোওয়াট। প্রথমে ৪০ মেগাওয়াট ক্ষমতা সম্পন্ন ১ ও ২ নম্বর ইউনিট স্থাপন করা হলেও পরে ১৯৬৯ সালের ৫০ মেগাওয়াট ক্ষমতা সম্পন্ন ৩ নম্বর ইউনিটের কাজ শুরু হয়। বর্তমানে মোট পাঁচটি ইউনিট চালু আছে যার মোট বিদ্যুৎ উৎপাদন ক্ষমতা ২৩০ মেগাওয়াট। কাপ্তাই লেককে ঘিরেই মূলত রাঙামাটি জেলার পর্যটন শিল্প গড়ে উঠেছে। এই লেকের উপর রয়েছে বিখ্যাত ঝুলন্ত ব্রীজ। লেকের দুই ধারই পাহাড়-টিলা দিয়ে ঘেরা। ট্রলার ভাড়া করে লেকে ভ্রমণ করা যায়। ট্রলারে করে যাওয়া যায় শুভলং জলপ্রপাতে। লেকের পাড়ে রয়েছে নতুন চাকমা রাজবাড়ি ও বৌদ্ধ মন্দির। পুরাতন চাকমা রাজবাড়ি কাপ্তাই বাঁধ নির্মানের সময় লেকে তলিয়ে যায়। রাজবন বিহার বাংলাদেশে বৌদ্ধ সম্প্রদায়ের বৃহত্তম বিহার রাঙামাটি শহরের অদূরেই অবস্থিত, যা পূণার্থী এবং দর্শনার্থীদের অন্যতম আর্কষনীয় স্থান। ঝুলন্ত সেতু কাপ্তাই লেকে চলমান নৌকা লেকের সূর্যাস্ত লেকের ভিডিও রাঙামাটি জেলা কর্ণফুলী পানি বিদ্যুৎ কেন্দ্র "কাপ্তাই লেক"। বাংলাদেশ জাতীয় তথ্য বাতায়ন। ৩০ সেপ্টেম্বর ২০১৯ তারিখে মূল থেকে আর্কাইভ করা।  দৈনিক যায়যায়দিন, জানুয়ারি ১০, ২০০৮, পৃষ্টা: ১০ ডটকম, সমির মল্লিক বিডিনিউজ টোয়েন্টিফোর। "বিমুগ্ধ কাপ্তাই লেক"। bangla.bdnews24.com। ২০১৯-০৯-৩০ তারিখে মূল থেকে আর্কাইভ করা। সংগ্রহের তারিখ ২০১৯-০৯-৩০।  "বিবর্ণ হয়ে যাচ্ছে রাঙ্গামাটির কাপ্তাই লেক | DW | 28.01.2011"। DW.COM। সংগ্রহের তারিখ ২০১৯-০৯-৩০।  "কাপ্তাই লেক - বাংলাপিডিয়া"। bn.banglapedia.org। সংগ্রহের তারিখ ২০১৯-০৯-৩০।  উইকিমিডিয়া কমন্সে কাপ্তাই হ্রদ সংক্রান্ত মিডিয়া রয়েছে। বাংলাপিডিয়ায় কাপ্তাই হ্রদ
মাইমো

MIMO (উচ্চারণ মাইমো ) বা একাধিক প্রেরণ একাধিক গ্রহণ ( মাল্টিপল ইনপুট এবং মাল্টিপল আউটপুট ) হচ্ছে প্রেরক এবং গ্রাহক উভয় দিকেই একাধিক অ্যান্টিনা ব্যবহার করে তথ্য আদান প্রদান করার একটি পদ্ধতি। এই পদ্ধতিতে একাধিক ব্যবহারকারিকে অতি উচ্চহারে তথ্য প্রেরণ করা যায়। এই কারণে, মাইমো এই মুহূর্তে IEEE 802.11n ( ওয়াই ফাই ), 4 জি, 3GPP , ওয়াইম্যাক্স এবং HSPA + স্ট্যান্ডার্ডে ব্যবহার হচ্ছে। Y = H x + n {\displaystyle \mathbf {Y} =\mathbf {H} \mathbf {x} +\mathbf {n} } যেখানে Y {\displaystyle \scriptstyle \mathbf {Y} } হচ্ছে গ্রহণকারী এন্টেনা সংখ্যার ম্যাট্রিক্স , x {\displaystyle \scriptstyle \mathbf {x} } হচ্ছে প্রেরণকারী এন্টেনা সংখ্যার ম্যাট্রিক্স , এবং H {\displaystyle \scriptstyle \mathbf {H} } হচ্ছে চ্যানেল ম্যাট্রিক্স এবং n {\displaystyle \scriptstyle \mathbf {n} } হচ্ছে নয়েজ। Y = [ Y 1 Y 2 . . . . . . ] {\displaystyle \mathbf {Y} ={\begin{bmatrix}Y_{1}\\Y_{2}\\...\\...\end{bmatrix}}\,} উদাহরণ সরূপ, এখানে Y1 হচ্ছে প্রথম গ্রহণকারী এন্টেনার প্রাপ্ত সংকেত H = [ h 11 h 12 . . . . . . h 21 h 22 . . . . . . . . . . . . . . . . . . ] {\displaystyle \mathbf {H} ={\begin{bmatrix}h_{11}&h_{12}&......\\h_{21}&h_{22}&......\\......\\......\end{bmatrix}}\,}  ; উদাহরণ সরূপ, এখানে h21 হচ্ছে প্রথম প্রেরণকারী এন্টেনা থেকে দ্বিতীয় এন্টেনা যাবার পথের ফিল্টার x = [ x 1 x 2 . . . . . . ] {\displaystyle \mathbf {x} ={\begin{bmatrix}x_{1}\\x_{2}\\...\\...\end{bmatrix}}\,} উদাহরণ সরূপ, এখানে x1 হচ্ছে প্রথম প্রেরণকারী এন্টেনার প্রাপ্ত সংকেত প্রাপ্ত সংকেত থেকে প্রেরণকারী সঠিক বিট (x) সনাক্তকরণের জন্য প্রধানতম সমস্যা হচ্ছে আন্তঃ প্রতীক হস্তক্ষেপ ( ISI ) । মাইমো তে আন্তঃ প্রতীক হস্তক্ষেপ দূর করার পদ্ধতি ইকুয়ালাইযার ( [১]) ব্যবহার করা বাধ্যতামূলক। তবে SISO ( প্রচলিত পদ্ধতি যেখানে প্রেরণকারী এবং গ্রহণকারী উভয়েই একটি করে এন্টেনা ব্যবহার করেন) পদ্ধতিতে ইকুয়ালাইযার ব্যবহার করা বাধ্যতামূলক নয়। SISO -তে ডিমডুলেটর ব্যবহার করা হয়। বিট (x) সনাক্তকরণের জন্যে, মাইমো ইকুয়ালাইযার-এ নিম্নলিখিত যেকোনো একটি পদ্ধতি ব্যবহার করা হয়। ১. সর্বোচ্চ সম্ভাবনা ( Maximum likelihood) ২. রৈখিক পদ্ধতি (Linear method) ২.১ সর্বনিম্ন গড় বর্গ প্রাক্কলন (Minimum mean square estimation) ২.২শূন্য বলপ্রয়োগ (Zero Forcing ) ৩. অ রৈখিক (Non-linear method) ৩.১ ভি-ব্লাস্ট (V-BLAST) ১। সর্বোচ্চ সম্ভাবনা : এই পদ্ধতিতে প্রেরণকারী সঠিক বিট (x) থেকে সনাক্ত করার জন্য নিম্নলিখিত পদ্ধতি ব্যবহার করা হয়। x_Hat=|Y-Hx|2 এখানে x_Hat= হছে প্রেরণকারী সঠিক বিটের প্রাক্কলন/অনুমান Y = গ্রহণকারীর প্রাপ্ত সংকেত H = প্রেরণকারী এবং গ্রহণকারী সকল এন্টেনার ম্যাট্রিক্স x =মডুলেশন সকল বিটের ম্যাট্রিক্স প্রাপ্ত সকল বিট (x_hat) এই সুত্রে বসিয়ে দেখা হয়, কোন মডুলেশন-এর জন্যা মান সবচেয়ে কাছাকাছি হয়, তাহলে সেই মডুলেশন ই আমাদের প্রাপ্ত বিট। ২.১ সর্বনিম্ন গড় বর্গ প্রাক্কলন : এই পদ্ধতিতে প্রেরণকারী সঠিক বিট (x) থেকে সনাক্ত করার জন্য নিম্নলিখিত পদ্ধতি ব্যবহার করা হয়। x_hat = W*Y এখানে x_Hat= হছে প্রেরণকারী সঠিক বিটের প্রাক্কলন/অনুমান W = যে ফিল্টার ব্যবহার করা হবে তার মান। Y = গ্রহণকারীর প্রাপ্ত সংকেত এখানে, W =
সৈয়দা জোহরা তাজউদ্দীন

সৈয়দা জোহরা তাজউদ্দীন (২৪ ডিসেম্বর ১৯৩২ - ২০ ডিসেম্বর ২০১৩) ছিলেন বাংলাদেশের একজন রাজনীতিবিদ এবং প্রথম প্রধানমন্ত্রী তাজউদ্দীন আহমদের সহধর্মিনী। তিনি ১৯৭৭ সালে বাংলাদেশ আওয়ামী লীগের আহ্বায়কের দায়িত্ব পালন করেছেন। তিনি ১৯৩২ সালের ২৪ ডিসেম্বর ঢাকায় জন্মগ্রহণ করেন। বাবার সান্নিধ্যে কিশোরী বয়স থেকেই সমাজকর্মের প্রতি মনোনিবেশ করেন। তিনি ঢাকা বিশ্ববিদ্যালয়ে সমাজবিজ্ঞানে পড়াশোনা করেন। ১৯৫৮ সালে আইয়ুববিরোধী আন্দোলনের সক্রিয় কর্মী হিসেব তদানীন্তন পূর্ব পাকিস্তানের রাজনৈতিক অঙ্গনে প্রবেশ করেন। ১৯৫৯ সালে তাজউদ্দীন আহমদের সঙ্গে বিয়ে হলে স্বামীর রাজনৈতিক জীবনের সহযোদ্ধায় পরিণত হন। ১৯৬৮ সালে গঠিত রাজবন্দি সাহায্য কমিটির যুগ্ম আহ্বায়ক নির্বাচিত হন। ১৯৭১ সালে তিনি একজন সংগঠক হিসেবে ভূমিকা রাখেন। ১৯৭৫ সালের ১৫ই আগস্ট সপরিবারে বঙ্গবন্ধু এবং পরে একই বছরের ৩ নভেম্বর কারাগারে তার স্বামী তাজউদ্দীন আহমদসহ চার জাতীয় নেতা হত্যার পর বাংলাদেশে ভয়ানক পরিস্থিতি সৃষ্টি হলে, তিনি আওয়ামী লীগের হাল ধরেন। ১৯৭৭ সালে তিনি দলের আহ্বায়ক নির্বাচিত হন। সেই সময় সামরিক স্বৈরশাসনের বিরুদ্ধে গণতন্ত্র পুনরুদ্ধারের সংগ্রামে ভূমিকা পালন করেন। ১৯৮১ সালে শেখ হাসিনা দেশে ফিরে দলে আসলে, তাকে সভাপতিমণ্ডলীর সদস্য নির্বাচিত করা হয়। সেই থেকে মৃত্যুর আগ পর্যন্ত তিনি এই দায়িত্ব পালন করেন। ১৯৫৯ সালে তাজউদ্দীন আহমদের সঙ্গে তার বিয়ে হয়। তাদের চার ছেলেমেয়ে রয়েছে, তারা হলেন শারমিন আহমদ রিতি (বড় মেয়ে) সিমিন হোসেন রিমি (মেজো মেয়ে), মাহজাবিন আহমদ মিমি (কনিষ্ঠা মেয়ে) ও তানজিম আহমেদ সোহেল তাজ (কনিষ্ঠ পুত্র)। ২০১৩ খ্রিষ্টাব্দের ২০ ডিসেম্বর তিনি মৃত্যুবরণ করেন। "সাধারণ থেকে অসাধারণ ব্যক্তিত্বে উত্তরণ"। প্রথম আলো। সংগ্রহের তারিখ ২০১৯-১০-০৬।  "সৈয়দা জোহরা তাজউদ্দীন আর নেই"। priyo.com। ২০ ডিসেম্বর ২০১৩। ১৪ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৪ ডিসেম্বর ২০১৮।  শেখ হাসিনা বাংলাদেশ আওয়ামী লীগ হোসেন শহীদ সোহ্‌রাওয়ার্দী
নয়া সড়ক (পত্রিকা)

নয়া সড়ক ছিল একটি বাংলা বার্ষিক সাহিত্যপত্র। ১৯৪৮ সালে পত্রিকাটি প্রকাশ হয় আবু জাফর শামসুদ্দীন ও মোহাম্মদ নাসির আলির যৌথ সম্পাদনায়। বর্তমানে সাহিত্যপত্রটির কোনকপি পাওয়া যায় না, বাংলা একাডেমির “দুষ্প্রাপ্য বিভাগে” এর প্রথম সংখ্যাটি রক্ষিত আছে। মনে করা হয়, ১৯৪৭ সালের ভারত ভাগের পর এটিই স্বাধীন পূর্ববাংলার প্রথম বাংলা সাহিত্যপত্র। পত্রিকাটির মাধ্যমে প্রকাশকেরা নতুন দিকে যাত্রার প্রত্যাশী ছিলেন। এই সাহিত্যপত্রে সাধারণত মুসলমান লেখকদের লেখা ছাপানো হত। এই সাহিত্যপত্রের অনেক লেখকই পরবর্তীকালে স্বনামে খ্যাত হয়েছিলেন। পত্রিকাটির প্রথম সংখ্যায় লিখেছিলেন সৈয়দ ওয়ালিউল্লাহ, সৈয়দ আলী আহসান, মোহাম্মদ ওয়াজেদ আলী, মুহম্মদ এনামুল হক, মাহবুব উল আলম, আবু রুশ্‌দ, আবদুল্লাহ আল মুতী শরফুদ্দিন, শওকত ওসমান, ফররুখ আহমদ, সুফিয়া কামাল, আহসান হাবীব, সানাউল হক খান ও বেনজীর আহমদসহ আরো অনেকে। আবু জাফর শামসুদ্দীন তাঁর আত্মজীবনী “আত্মস্মৃতি"র প্রথম খণ্ডে এই সাহিত্যপত্র সম্পর্কে লিখেছেন, দু:খের বিষয় নয়া সড়কের একটি কপিও আমার কাছে নেই। বাংলা পত্র-পত্রিকার তালিকা বাংলা ভাষা ও সাহিত্য, ড. সৌমিত্র শেখর, আইএসবিএন:৯৮৪-৩২-৩২১৭-৮, পৃষ্ঠা:৫২০
জামায়াতে ইসলামী (দ্ব্যর্থতা নিরসন)

জামায়াতে ইসলামী বলতে বোঝাতে পারে পারেঃ জামায়াতে ইসলামী, একটি ইসলামী সংগঠন। জামায়াতে ইসলামী পাকিস্তান, মুল জামায়াতে ইসলামী সংগঠনের পাকিস্তান ভিত্তিক শাখা। জামায়াতে ইসলামী বাংলাদেশ, বাংলাদেশ ভিত্তিক একটি ইসলামী সংগঠন যা বাংলাদেশ গঠিত হওয়ার পর জামায়াতে ইসলামী পাকিস্তান -থেকে পৃথক হয়ে গঠিত হয়। জামায়াতে ইসলামী হিন্দ, মুল জামায়াতে ইসলামী সংগঠন যা ১৯৪৭ সালে ভারতবর্ষ ভাগের পর ভারতে অন্তর্ভুক্ত হয়। জামায়াতে ইসলামী (দক্ষিণ-পূর্ব এশিয়া), দক্ষিণ-পূর্ব এশিয়ার একটি সালাফি জিহাদি সংগঠন। জামায়াতে ইসলামী কাশ্মীর, কাশ্মীরের জামায়াতে ইসলামীর স্বাধীন সংগঠন। জামায়াত-ই-ইসলামী, আফগানিস্তান। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
ইঙ্গ-মহীশূর যুদ্ধ

ইঙ্গ-মহীশূর যুদ্ধ ১৮শ শতাব্দীর শেষ তিন দশক ধরে ভারতীয় উপমহাদেশে চারটি ধারাবাহিক যুদ্ধ, যেগুলি মহীশূর রাজ্য এবং ব্রিটিশ ইস্ট ইন্ডিয়া কোম্পানির প্রতিনিধিদের (মূলত মাদ্রাজ প্রেসিডেন্সি, মারাঠা সাম্রাজ্য, থিরুভিদাংগুর রাজ্য ও হায়দ্রাবাদ রাজ্য) মধ্যে সংঘটিত হয়েছিল। হায়দার আলী ও তাঁর সন্তান টিপু সুলতান মহীশূর রাজ্যের চতুর্দিক থেকে আক্রমণ প্রতিহত করেন। ব্রিটিশরা পশ্চিম, দক্ষিণ ও পূর্ব দিয়ে আক্রমণ করে এবং হায়দ্রাবাদের নিজামের বাহিনী উত্তর দিয়ে আক্রমণ করে। চতুর্থ যুদ্ধে হায়দার আলীর রাজবংশের পতন ঘটে, টিপু সুলতান ১৭৯৯ সালে যুদ্ধে নিহত হন এবং মহীশূর রাজ্য খণ্ডবিখণ্ড হয়ে যায়। ব্রিটিশ এবং তাদের জোটভুক্ত রাজ্যগুলি নিজেদের মধ্যে রাজ্যটি বণ্টন করে নেয়। মহীশূরের পতনের মাধ্যমে ব্রিটিশ ইস্ট ইন্ডিয়া কোম্পানি ভারতীয় উপমহাদেশের সিংহভাগ তাদের নিয়ন্ত্রণে নিয়ে আসতে সক্ষম হয়। কেরালার মহীশুর অবরোধ Naravane, M. S. (২০১৪)। Battles of the Honourable East India Company: Making of the Raj। New Delhi: A.P.H. Publishing Corporation। পৃষ্ঠা 172–181। আইএসবিএন 978-81-313-0034-3। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Regan S. Gidwani, The Sword of Tipu Sultan যুদ্ধ প্রবেশদ্বার
উমর আকমল

উমর আকমল (উর্দু: عمر اکمل‎‎; জন্ম: ২৬ মে ১৯৯০) হলেন একজন পাকিস্তানি আন্তর্জাতিক ক্রিকেটার। তিনি পাকিস্তান জাতীয় ক্রিকেট দলের হয়ে শ্রীলঙ্কার বিরুদ্ধে ২০০৯ সালের ১ আগস্ট একদিনের আন্তর্জাতিকে এবং টেষ্টে নিউজিল্যান্ডের বিরুদ্ধে ২০০৯ সালে ২৩ নভেম্বর তারিখে আত্মপ্রকাশ করেন। উমর হলেন একজন ডানহাতি ব্যাটসম্যান এবং মাঝে মধ্যে দলের প্রয়োজনে অফস্পিন বলও করে থাকেন। উমরের দুটি ভাই রয়েছেন যারা পাকিস্তানের হয়ে আন্তর্জাতিক ক্রিকেট খেলে থাকেন; একজন হলেন কামরান আকমল এবং অন্যজন আদনান আকমল। বর্তমানে তিনি উইকেটরক্ষক এর দায়িত্ব পালন করছেন। এই দুজন ছাড়া পাকিস্তান দলের তরুণ উদীয়মান ক্রিকেট বাবর আজম ও তার আপন চাচাতো ভাই। তিনি ছিলেন ক্যারিবিয়ান প্রিমিয়ার লীগের (সিপিএল) ফ্রাঞ্জাইন একজন খেলোয়াড়। তার সাথে পাকিস্তান দলের আরও দুজন খেলোয়াড় হলেন মোহাম্মদ হাফিজ এবং শোয়েব মালিক। এছাড়াও উক্ত প্রতিযোগীতায় আহমেদ শেহজাদ প্রতিনিধিত্ব করেন। উমর হলেন তিন ভাইয়ের মধ্যে সর্বকনিষ্ট। তার অন্য দুইজন ভাই আদনান আকমল এবং কামরান আকমল যারা উভয়ই পাকিস্তান দলের হয়ে উইকেট রক্ষক এর দায়িত্ব পালন করে থাকেন। বাবর আজম ও তার সম্পর্কের আপন খালাত ভাই। উমর পাকিস্তান দলের হয়ে মালয়েশিয়া অনুষ্ঠিতব্য অনূর্ধ্ব ১৯ ক্রিকেট বিশ্বকাপ খেলার মাধ্যমে ক্রিকেটের জগতে আবির্ভূত হন। পরে তার সাফল্য তাকে প্রথম শেনীর ক্রিকেটে ২০০৭-০৮ সিজনের খেলায় "কায়েদ আযম ট্রফিতে" সুই সাউদান গ্যাস এর হয়ে খেলেছেন। তাকে পাকিস্তান দলের ভবিষ্যত প্রজন্মের অন্যতম সেরা একজন খেলোয়াড় হিসেবে বিবেচনা করা হয়। সাধারণত তিনি আক্রমণাত্মক ক্রিকেট খেলে থাকেন। উমরের ৬ ম্যাচের প্রথম শেণীর ক্রিকেটে ২৪৮ রান করেন মাত্র ২২৫ বলে যাতে ছিল চারটি ছয়ের মার। পরবর্তীতে তিনি তার ৮ম ম্যাচে মাত্র ১৭০ বলে অপরাজিত ১৮৬ রান করেন। "সংরক্ষণাগারভুক্ত অনুলিপি"। ৭ জুন ২০১৩ তারিখে মূল থেকে আর্কাইভ করা। সংগ্রহের তারিখ ২০ ডিসেম্বর ২০১৩।  Umer Akmal 248 for Sui Southern Gas[স্থায়ীভাবে অকার্যকর সংযোগ] http://www.theguardian.com/sport/2014/mar/23/australia-pakistan-world-twenty20-report-umar-akmal উইকিমিডিয়া কমন্সে উমর আকমল সংক্রান্ত মিডিয়া রয়েছে। Cricinfo profile
পূর্ণদৈর্ঘ্য প্রেম কাহিনী

পূর্ণদৈর্ঘ্য প্রেম কাহিনী হচ্ছে ২০১৩ মুক্তিপ্রাপ্ত একটি বাংলাদেশী প্রণয়ধর্মী নাট্য চলচ্চিত্র। চলচ্চিত্রটি পরিচালনা করেছেন সাফি উদ্দিন সাফি এবং প্রযোজনা করেছে ফ্রেন্ডস মুভিস ইন্টারন্যাশনাল কোম্পানি। চলচ্চিত্রটির মুখ্য চরিত্রে অভিনয় করেছেন শাকিব খান, জয়া আহসান, আরিফিন শুভ, রাজ্জাক, আনোয়ারা, দিতি ও আরোও অনেকে। এটি শাকিব খান-জয়া আহসান জুটির প্রথম চলচ্চিত্র। এটি শাকিব খান অভিনীত ২০০তম চলচ্চিত্র। চলচ্চিত্রটির দৃশ্যায়ন শুরু হয়েছিল অগাস্ট ২০১২ সালে এবং জুন ২০১৩ শেষ হয়। ১৬ই অক্টোবর ২০১৩ সালে ঈদ উল আযহায় চলচ্চিত্রটি মুক্তি পায়। চলচ্চিত্রটি দর্শক এবং সমালোচকদের কাছ থেকে বেশ প্রসংশিত হয়। ছবির দৃশ্যায়ন করা হয়েছে মালয়েশিয়া এবং বাংলাদেশের বিভিন্ন স্পটে। চলচ্চিত্রটি ২১ টি সিনেমা হলে ১০ সপ্তাহ ধরে চলেছে। পূর্ণদৈর্ঘ্য প্রেম কাহিনী ২০১৩ সালের সর্বশ্রেষ্ঠ ব্যবসাসফল চলচ্চিত্র। শাকিব খান - জয় শিকদার জয়া আহসান - জারা হক আরেফিন শুভ - শাকিব আহমেদ লামিয়া মিমো - মিঠু শিকদার রাজ্জাক - সামাদ শিকদার আনোয়ারা - রোকেয়া বেগম পারভীন সুলতানা দিতি - নিশাত শিকদার সুব্রত - ডা: শামসুল ইসলাম সাজু খাদেম - সেন্টু সোহেল রানা - (বর্ণনাকারী) ববিতা - (বর্ণনাকারী) মূল প্রযোজনা দল পূর্ণদৈর্ঘ্য প্রেম কাহিনী ২ নামে একটি অনুবৃত্তি বা সিক্যুয়াল তৈরির পরিকল্পনা ঘোষণা করে। এতে পূর্বের মত শাকিব খান ও জয়া আহসান শ্রেষ্ঠাংশে অভিনয় করেন, এছাড়া অভিনয়শিল্পীদের মধ্যে নতুনভাবে সংযোজন হন মামনুন হাসান ইমন ও মৌসুমী হামিদ। চলচ্চিত্রটি ৮ এপ্রিল ২০১৬ সালে মুক্তি পায় ও সমালোচক এবং দর্শকদের কাছ থেকে ইতিবাচক প্রতিক্রিয়া লাভ করে। "২৫ বছরের ক্যারিয়ারে শাকিব, শুরুটা ছিল না মসৃণ"। Somoy TV। ২০২৪-০৫-২৮। সংগ্রহের তারিখ ২০২৪-০৭-০৩।  ""Purno Doirgho Prem Kahini" with Shakib and Joya | Priyo News"। News.priyo.com। ২০১৫-১০-১১ তারিখে মূল থেকে আর্কাইভ করা। সংগ্রহের তারিখ ২০১৩-০৬-২৩।  "Jaya Ahsan touches new heights"। Archive.thedailystar.net। ২০১২-০৬-১৭। ২০১৩-০৯-২১ তারিখে মূল থেকে আর্কাইভ করা। সংগ্রহের তারিখ ২০১৩-০৬-২৩।  "শাকিব খানের সঙ্গে জুটি বাঁধলেন জয়া আহসান"। Banglanews24.com। ২০১২-০৬-১৬। ২০১৩-০৯-২১ তারিখে মূল থেকে আর্কাইভ করা। সংগ্রহের তারিখ ২০১৩-০৬-২৩।  "Emon's new arrival- Tasif | Priyo News"। News.priyo.com। ২০১৩-০৫-২২ তারিখে মূল থেকে আর্কাইভ করা। সংগ্রহের তারিখ ২০১৩-০৬-২৩।  "PDPK music to release on 5th October"। prothom-alo.comm। ২০১৩-০৯-১৮। সংগ্রহের তারিখ ২০১৩-০৯-১৮।  ইন্টারনেট মুভি ডেটাবেজে পূর্ণদৈর্ঘ্য প্রেম কাহিনী (ইংরেজি) বাংলা মুভি ডেটাবেজে পূর্ণদৈর্ঘ্য প্রেম কাহিনী চলচ্চিত্র প্রবেশদ্বার
জাকির হোসাইন (গভর্নর)

জাকির হোসাইন (উর্দু: ذاکِر حسین‎‎) (২ নভেম্বর ১৮৯৮ - ২৪ মে ১৯৭১) ছিলেন পূর্ব পাকিস্তানের গভর্নর এবং পাকিস্তানের কেন্দ্রীয় স্বরাষ্ট্রমন্ত্রী। জাকির হোসাইন ১৮৯৮ সালের ২ নভেম্বর চট্টগ্রামের রাঙ্গুনিয়ায় জন্মগ্রহণ করেন। ১৯১৫ সালে তিনি চট্টগ্রাম কলেজিয়েট স্কুল থেকে এনট্রান্স পাশ করেন। একই বছরে ফুলার পরীক্ষায় প্রথম স্থান লাভ করেন এবং প্রথম বিভাগে বৃত্তি পান। ১৯১৭ সালে চট্টগ্রাম কলেজ থেকে তিনি ইন্টারমিডিয়েট পরীক্ষায় উত্তীর্ণ হন। ১৯২০ সালে মোহামেডান অ্যাংলো ওরিয়েন্টাল কলেজ (পরবর্তীতে আলিগড় বিশ্ববিদ্যালয়) থেকে স্নাতক হন। এরপর ঢাকা বিশ্ববিদ্যালয়ে স্নাতকোত্তর পর্যায়ে ভর্তি হন। ১৯২৩ সালে ঢাকা বিশ্ববিদ্যালয়ের ছাত্রাবস্থায় তিনি ভারতীয় পুলিশ বিভাগে যোগ দেন। তিনি বাংলার বিভিন্ন জেলায় পুলিশ কর্মকর্তা হিসেবে কাজ করেছেন। তিনি ত্রিশের দশকের শুরুতে ময়মনসিংহ জেলার অতিরিক্ত পুলিশ সুপার হিসেবে কর্মরত ছিলেন। তাঁরই ঐকান্তিক প্রচেষ্টায় ও সহযোগিতায় ময়মনসিংহ শহরের প্রাণকেন্দ্রে শ্যামাচরণ রায় রোডে ৪১ শতাংশ জমির উপর মুসলিম ইনস্টিটিউট নামে মুসলমানদের জন্য একটি সামাজিক প্রতিষ্ঠান গড়ে ওঠে। দ্বিতীয় বিশ্বযুদ্ধের সময় তিনি কলকাতার শিপিং মাস্টার হিসেবে দায়িত্বপালন করেছেন। এরপর প্রেসিডেন্সি রেঞ্জে পুলিশের ডেপুটি ইন্সপেক্টর জেনারেল হিসেবে নিয়োগ লাভ করেন। ১৯৪৭ সালে দেশভাগের পর তিনি পূর্ব বাংলা চলে আসেন। এখানে তিনি পুলিশের প্রথম ইন্সপেক্টর জেনারেল হন। ১৯৪৭ থেকে ১৯৫২ সাল পর্যন্ত তিনি এই পদে ছিলেন। ১৯৫২ সালে তিনি পুলিশ বিভাগ থেকে অবসর নেন। এরপর সেই বছর তিনি ফেডারেল পাবলিক সার্ভিস কমিশনের চেয়ারম্যান নিযুক্ত হন এবং ১৯৫৭ সাল পর্যন্ত এই পদে ছিলেন। একই বছর তিনি সরকারি চাকরি থেকে অবসর গ্রহণ করেন। পরের বছর ১৯৫৮ সালের ১০ অক্টোবর তাকে পূর্ব পাকিস্তানের গভর্নর হিসেবে নিয়োগ দেয়া হয়। ১৬ অক্টোবর তিনি শপথ নেন। তার আমলে দ্রব্যমূল্য হ্রাস পায় এবং চোরাচালানের উপর নজরদারি করা হয়। তিনি মৌলিক গণতন্ত্রের পক্ষে কাজ করেছেন এবং ১৯৬০ সালের ১৪ ফেব্রুয়ারি অনুষ্ঠিত আস্থা ভোটে তিনি আইয়ুব খানের বিজয়ে ভূমিকা রাখেন। ১৯৬০ থেকে ১৯৬২ পর্যন্ত তিনি পাকিস্তানের কেন্দ্রীয় স্বরাষ্ট্রমন্ত্রী ছিলেন। জাকির হোসাইন সুশৃঙ্খল জীবনযাপন করতেন। তিনি কঠোর পরিশ্রমী ও নিয়মানুবর্তী ছিলেন। তার তিন পুত্র ও তিন কন্যা ছিল। জাকির হোসাইন ১৯৭১ সালের ২৪ মে মুক্তিযুদ্ধ চলাকালীন সময় চট্টগ্রামের খুলশিতে অবস্থিত নিজ বাসভবনে মৃত্যুবরণ করেন। লালদীঘি ময়দানে[তথ্যসূত্র প্রয়োজন] তার জানাজা অনুষ্ঠিত হওয়ার জন্য এসময় চলমান কারফিউ তুলে নেয়া হয়। চট্টগ্রামের গরিবুল্লাহ শাহর মাজার সংলগ্ন কবরস্থানে তাকে দাফন করা হয়। জাকির হোসাইন ১৯৪০ সালে ভারতীয় পুলিশ পদক এবং পাকিস্তান প্রতিষ্ঠার পর কায়েদে আজম পুলিশ পদক লাভ করেছেন। চট্টগ্রামের জাকির হোসেন রোড তার স্মরণে নামকরণ করা হয়েছে। হোসাইন, জাকির বাংলাপিডিয়া "Governors and Acting Governors of East Bengal/ East Pakistan 1947-1971, ২০ জুলাই ২০১৬ তারিখে সংগৃহিত"। ১৪ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৬।